Tervetuloa tutustumaan yhdessä kirjaston digiopastajien kanssa hyödyllisiin verkkopalveluihin ja sovelluksiin.
12.9. kello 12-15 Tule tutustumaan kaupungin digineuvojiin! Tarvitsetko apua puhelimen, tietokoneen tai tabletin käytössä? – Digineuvojat esittelevät omaa toimintaansa - E-P:n hyvinvointialue, kansalaisopisto, kirjasto, MikäDigi-hanke ja Toimintojen talo 26.9. kello 18-20. Digiä arkeen – Etelä-Pohjanmaan hyvinvointialueen digitaaliset palvelut hybriditapahtuma. Tule katsomaan ja kuuntelemaan ohjelmaa yhdessä muiden kanssa Jaaksi-saliin. Jaossa myös digitaalisiin palveluihin liittyvää materiaalia. 10.10. kello 14-15.30 Tunnista nettihuijaus - Kuluttajaliiton Jaana Savolainen. Tilaisuus striimataan. Tervetuloa seuraamaan tapahtumaa Jaaksi-saliin! 24.10. kello 12-13 Kirjaston tiloja ja digilaitteita – opastettu kierros - Asiakkaat voivat digitoida omia aineistoja (mm. vhs, kaitafilmit ja c-kasetit) ja tutkia mikrofilmejä ja vanhoja lehtiä. Verstaassa voit 3D-tulostaa ja käyttää piirtonäyttöä, vinyylileikkuria sekä lämpöprässiä. Musiikkitila Pommarissa voit soittaa ja laulaa. Studiota voit vuokrata tapahtumia, kokouksia tai koulutuksia varten. Voit myös tehdä Podcasteja kirjaston laitteilla. Kokoonnutaan ensin Jaaksi 3 -kokoustilaan ja lähdetään sitten yhdessä kierrokselle. HUOMIOITHAN ERI KELLONAJAT! ❗KATSO ETÄNÄ❗ 24.10. kello 18-20 Digitukea arkeen -hybriditapahtumaan pääset osallistumaan muusta etäkatsomosta tai Teams-linkillä, jotka löydät osoitteesta: https://hyvaep.fi/tiedote/digia-ja-digitukea-arkeen ➡ Digitukea arkeen -tapahtuma ei ole Apila-kirjastossa, vain etäkatsomona.
Konsertissa kuullaan Jaakko Löyttyä kitaroineen sekä kahta sellistiä; Anna-Maaria ja Olli Varosta, jotka on konsertoineet paljon yhdessä.
Rauhan silta -konsertti. Jaakko Löytty & Selloduo Varonen.
Konsertissa kuullaan Jaakko Löyttyä kitaroineen sekä kahta sellistiä; Anna-Maaria ja Olli Varosta, jotka selloduona ovat konsertoineet yli kaksi vuosikymmentä. Ohjelmistossa on Löytyn uutta tuotantoa sekä uusia sovituksia vanhoista tutuista kappaleista. Kolmikon yhteisesitysten lisäksi kuullaan kaikkien kolmen esiintyjän soolonumerot sekä selloduon säveliä. Konsertin nimikkokappale Rauhan silta on Anna-Maaria Varosen käsialaa.
Vauvalorutuokiot Seinäjoen pääkirjastossa
Lorutuokio on vanhemman ja vauvan/taaperon hauska yhteinen vuorovaikutushetki. Loruttelu tukee lapsen puheenkehitystä, rytmitajua sekä kehonhallintaa. Samalla tapaat muita samassa elämäntilanteessa olevia aikuisia. Tervetuloa!
Pianokoulu Elegien joulukonsertti Seinäjoen pääkirjastossa
Pianokoulu Elegien joulukonsertti Seinäjoen kirjaston Jaaksi-salissa 13.12.2024 klo 17.30. Konserttiin on vapaa pääsy. Tervetuloa!
Seinäjoen kaupunginkirjasto & Seinäjoen Kalevalaiset Naiset ry
Tarujen ja myyttien linnut Seinäjoen pääkirjastossa
Linnut ovat kaikkialla maailmassa kiehtoneet ihmistä aivan erityisellä tavalla. Niihin liittyy runsaasti erilaisia tarinoita, myyttejä ja uskomuksia. Tässä tapahtumassa esitellään erityisesti suomalaisesta kansanperinteestä, mutta myös muualta kerättyjä myyttejä linnuista ja niiden ihmeellisistä kyvyistä. Tarinoiden lisäksi saamme ihastella luontokuvia ja kuulla joitain nykypäivän kohtaamisia näiden lintujen kanssa. Missä nämä myyttiset linnut nykypäivänä elävät ja millaisia ne ovat luonteeltaan? Tarinoiden ja kuvien maailman meidät johdattavat Antti ja Sofia Strang, jotka ovat kansanperinteestä kiinnostuneita luontokuvaajia ja lintuharrastajia. Antti tunnetaan mm. Vuoden Luontokuva 2022 -kisan voittajana ja Puukiipijä-kirjan kuvittajana.
Ahonkylä-seura järjestää Kyläjuhlan 7.9. klo 16.00 alkaen, ohjelmaa lapsille ja aikuisille.
Ahonkylä-seura kutsuu kaikki kyläläiset Kyläjuhlaan lauantaina 7.9.2024 Ahonkylän vanhan koulun kentälle. Tapahtumaan ei ole sisäänpääsymaksua. Ohjelmassa mm. musiikkia lapsille ja aikuisille, pomppulinna, kasvomaalauksia ja maksullinen bingo. Paikalla myös kyläseuran kioski sekä Rolls-ravintolavaunu. Juhlan aloittaa Juhlatuulia - Lastenmusiikkikonsertti, jossa Valkean muskaribändin kanssa lauletaan ja leikitään koko perheen voimin hauskoja ja meneviä, tuttuja ja uusia lastenlauluja! Autot ja menopelit pärisee, mutta juhlatuultakin viritellään... Lauluja vedetään Aina-Leena Koivusalon (musiikkikasvattaja) ja Päivi Pesosen (pitkän linjan varaiskasvattaja) johdolla. Mukana kitarassa Anssi Koivusalo, bassossa Sami Perälä ja rummuissa Eemeli Perälä. Illan pääesiintyjänä toimii Ahonkylän oma musiikillinen voimakaksikko Jonna Pirttijoki ja Jenni Salo, jotka vievät kuulijat musiikkimatkalle viiden vuosikymmenen halki. Keikka on täynnä hyvää fiilistä, heittäytymistä ja tanssijalkaa liikuttavaa menoa. Tarkemmat aikataulut ilmoitetaan myöhemmin, seuraa tapahtumaa! Kyläjuhlaa on sponsoroimassa ja mahdollistamassa Kuortaneen Säästöpankkisäätiö.
Liput: 13 € selmun jäsenet / 15 € ennakko / ovelta 17 €
[{"name":"Šamane_by_ŠAMANE_2024_web.jpg","url":"https://dsre702v2imo2.cloudfront.net/event-images/69re9m0c3va3b_Šamane_by_ŠAMANE_2024_web.jpg"},{"name":"Ludalloy PROMO2.JPG","url":"https://dsre702v2imo2.cloudfront.net/event-images/1j174c8m0c3vaan_Ludalloy PROMO2.JPG"},{"name":"Kopio tiedostosta Mantaray-Promo-Martta_Norvanto_3.jpg","url":"https://dsre702v2imo2.cloudfront.net/event-images/69re9m0c3va2n_Kopio tiedostosta Mantaray-Promo-Martta_Norvanto_3.jpg"}]
Esiintymässä: Ludalloy, Šamane, Mantaray
KUUTAMOSURINAT RYTMIKORJAAMOLLA 27.9.2024
Syyskuun lopulla on Rytmikorjaamolla koettavissa musiikilliset surinajuhlat kolmen orkesterin toimesta. Surinaa, ääntä ja uskomattoman upeaa soitantaa tarjolla kokonaisen kuutamopaisteen ajan. Illan toteuttavat Lunar Music Management sekä Selmu ry yhteisvoimin. Liput myynnissä Tiketissä: https://www.tiketti.fi/tapahtuma/102315 Ludalloy Ludalloy on syväsukellus sooniseen kuiluun, jossa tunnelmat törmäävät ja muodostavat monimuotoisen väripaletin. Se maalaa äänellisen muotokuvan hidastetusta auringonlaskusta, jonka keskeyttää pehmeät myrskyt. Syvästi kajahtavat kitarat hohkaavat ja hyökkäävät - kaiut vaanivat päiväkausia, ja kaiken peittää lumenvalkoinen särö. Leijuvat melodiat saattavat kuulijan meditatiiviselle matkalle vailla järjellisiä vastauksia. https://linktr.ee/ludalloy Šamane Tampereella vaikuttava Šamane liikkuu ajattomasti kylmän vaihtoehtorockin, surullisten sävelten ja lumoavien äänimaisemien hämärissä saleissa. Bändin kolmas täyspitkä albumi Solstice julkaistiin 12.4.2024. "Pitkiin säveliin, toisteisuuteen ja ambient-tunnelmiin nojaava materiaali vaatii keskittymistä ja rituaalin ääreen rauhoittumista. Kaikki tuo kuitenkin kannattaa, sillä Solstice tarjoilee portteja, joiden läpi kulkea kohti omaa sisäistä avaruutta – tai jotain kaikkia meitä yhdistävää totuutta." – Inferno Magazine https://samanemusic.com/ Mantaray Mantaray on helsinkiläinen indierock-yhtye, jonka soundissa kuullaan vaikutteita post-rockista, dreampopista ja elektronisesta musiikista. Yhtyeen musiikille ominaista on heleiden kitaroiden johdattelema alakuloinen haikeus ja tulkinnanvaraiset, vastauksia tarjoilemattomat sanoitukset. Yhtyeen uusi single Her Eyes julkaistiin maaliskuussa 2024 musiikkivideon saattelemana. ”Where things really fly though is at the chorus as that combination of soaring vocal from Jaakko Mäkeläinen and shimmering chords tell us that there is meaning, even if we haven’t fully broken the code just yet.” – mp3hugger.com https://youtu.be/eB_MI1s1jqk?si=q83KlJWZJ_dp4gsD Ovet avataan klo 19.00 Ikäraja K18 Liput: 13 € selmun jäsenet / 15 € ennakko / ovelta 17 € ---- Ennakkolippuja Rytmikorjaamon tapahtumiin voi ostaa seuraavista paikoista: Tiketti: Tiketti.fi ABC Seinäjoki R-kioskit kautta maan.
Pääsymaksuton hyvän meiningin kulttuuritapahtuma Rytmikorjaamolla
Torstai-klubi 12.9.2024 Vinyyli soikoon! Vinyylisingle on musta muovinen kaksipuolinen kiekko, jossa on keskellä reikä. Se on halkaisijaltaan seitsemän tuuman kokoinen. Kun se asetellaan oikealla tavalla levysoittimeen ja annetaan sen pyöriä 45 kertaa minuutissa, niin tilaan syntyy musiikkia tai muuta ääntä. Vinyylisinglellä voi olla omistajalleen erityinen merkitys ja siihen voi liittyä jokin tarina. Torstaiklubille otat mukaan tämän erityisen singlesi ja siihen liittyvän tarinan. Voit antaa singlen aseteltavaksi soittimeen tai rohkeuden näin salliessa voit myös itse asetella sen soittimeen soivaksi. Rohkeimmat voivat myös jakaa muulle yleisölle kappaleeseen liittyvän tarinan tai muiston. Illan aikana Jay & Bros -orkesteri soittaa oman keikkansa lisäksi myös heille tärkeitä singlejä ja kertovat niihin liittyviä tarinoita. Tule rohkeasti mukaan ja ota singlet kainaloon, soitetaan maailma yhdessä paremmaksi. Yleisön pyynnöstä: Vinyyli soikoon! Tilaisuuteen on vapaa pääsy ja ikärajaton. Ovet avataan 19:00 Jay & Bros soittaa klo 19:30 alkaen Tilaisuus loppuu 22:00
Kirkkovene Lappajarvi. Museovirasto. Kustaa Vilkuna.jpg
Euroopan kulttuuriympäristöpäiviin liittyvä luentotilaisuus teemalla Reitit ja risteykset - väylät ja verkostot.
Seinäjoen museot, Etelä-Pohjanmaan kotiseutu- ja museoyhdistys sekä Lappajärvi-seura
Euroopan kulttuuriympäristöpäivien tapahtuma Lappajärvellä
Euroopan kulttuuriympäristöpäivät, European Heritage Days, on Euroopan suurin yleisötapahtumien kokonaisuus. Se tarjoaa miljoonille osallistujille mahdollisuuden tutustua kiinnostavaan kulttuuriympäristöömme tuhansien tapahtumien kautta. Päiviä vietetään 48 maassa Euroopan neuvoston ja Euroopan komission aloitteesta. Kulttuuriympäristöpäiviä vietetään joka vuosi vaihtuvin teemoin. Vuonna 2024 päivien teemana on Reitit ja risteykset, väylät ja verkostot. Ympäristömme rakentuu eri aikoina syntyneistä reiteistä ja väylistä. Kulttuuriympäristöpäiviä vietetään koko syyskuun ajan. Päivien tarkoituksena on eurooppalaisen kulttuuriperinnön tuntemuksen ja arvostuksen lisääminen. Ohjelman avulla halutaan myös edistää demokratiaa, osallistumista ja yhteisöllisyyttä. Etelä-Pohjanmaalla järjestetään syyskuussa kaksi Euroopan kulttuuriympäristöpäiviin liittyvää luentotapahtumaa, ensimmäinen 7.9.2024 Seinäjoella ja toinen 14.9.2024 Lappajärvellä. Kummassakin tilaisuudessa kuullaan kolme luentoa kulttuuriympäristöpäivien teemaan liittyen. Lappajärven luentotilaisuus la 14.9. klo 12–16 Lappajärven luento-osuus pidetään Lappajärven museolla (os. Kotiahonkuja 9). Luennoitsijoina ovat arkeologi Janne Rantanen Seinäjoen museosta, dosentti Heikki Rantatupa Jyväskylästä ja kansatieteilijä Tuija Ahola Lappajärveltä. Janne Rantasen esitelmässä ”Muinaislöytöjä vesi- ja maakulkureittien varrelta” tarkastellaan vanhoja ja joitain tuoreitakin rautakautisia irtolöytöjä ja kiinteitä muinaisjäännöksiä Etelä-Pohjanmaan sisämaassa ja Järviseudulla, ja niiden sijaintia suhteessa vesireitteihin ja historiallisiin maareitteihin. Esitelmässä tutustutaan muun muassa Lappajärven permiläistyylisiin esinelöytöihin (Pentinniemen linturiipus ja Lamminkylän ratsastajatulusrauta), Nykälänniemen lapinraunioon, Alavuden Keisalan viikinkiaikaiseen kätköön, Töysän Niku-Pennalan ristiretkiaikaiseen ruumishautaan, Lapuan Lapintiehen sekä Tohnin kirkkotiehen. Heikki Rantatuvan aiheena on ”Pietarsaaren Markista kirkkotielle ja markkinoille - Vanhat kulkuyhteydet Järviseudulla”. Esitelmässä valotetaan Järviseudun kulkuyhteyksien muodostumista asutuksen alkuajoista 1500-luvulta 1800-luvulle. Mikä oli Ähtävänjoen vesistön merkitys asutuksen ja liikenteen kannalta, miten kirkkotiet ja kauppareitit muodostuivat, miten ylämaasta terva ja sahatavara saapuivat pitäjän keskukseen Pietarsaareen? Entä mikä oli 1780-luvulla rakennetun Kuopio-Vaasa postitien taloudellinen ja sotilaallinen merkitys? Näihin kysymyksiin esitelmässä pyritään vastaamaan käyttäen eri aikakausien karttamateriaalia. Tuija Ahola luennoi Lappajärven rovasti Jaakko Fellmanin verkostoista. Fellman toimi Lappajärven kirkkoherrana vuosina 1832–1875. Ennen Lappajärvelle tuloaan hän työskenteli kirkkoherrana Inarissa ja Utsjoella. Fellmanilla oli monia rooleja. Hän oli suurperheen isä, rovasti, kirkkoherra, tutkija, tiedemies, maanviljelijä ja liikemies. Lappajärvelle tultuaan Fellman hankki omistukseensa muun muassa tiloja, myllyjä, rautasulattamoita ja kalkkipruukin. Eri toimiensa kautta Fellmanin verkostot olivat mielenkiintoiset ja moninaiset. Euroopan kulttuuriympäristöpäivien luentotapahtumat järjestää Seinäjoen museot yhteistyössä Etelä-Pohjanmaan kotiseutu- ja museoyhdistyksen sekä Lappajärvi-seuran kanssa.
Isonkyrön kuulokerho / Vaasan Seudun Kuuloyhdistys ry
Isonkyrön kuulokerho kokoontuu torstaina 5.9. klo 15 Tarjantissa. Anna-Maija Tolonen Kuuloliitosta puhumassa tinnituksesta. Kahvi ja pulla 5 €
Naisten Superpesiksen ratkaiseva pronssiottelu pelataan sunnuntaina 1.9. Seinäjoella
Ratkaiseva pronssiottelu Jussittaret-Jyväksylän Kirittäret
Naisten Superpesiksen ratkaiseva pronssiottelu pelataan tänä vuonna Seinäjoella! Jussittaria asettuu haastamaan Jyväskylän Kirittäret. Edellinen Seinäjoen Maila-Jussien mitalli on vuodelta 1979. Päättyykö 45 vuoden odotus ja Jussittaret ovat mitalleilla 2024? Tule todistamaan tätä historiallista ottelua Unico Areenalle!
pia.kattelus@tuni.fi, katja.kaataja@seamk.fi, katja.kivioja@seinajoki.fi
{"fi":"Osallistuminen edellyttää ilmoittautumista. Linkki tällä sivulla.","sv":"","en":""}
Kaksiosainen seminaari-iltapäivä kaikille arkkitehtuurista ja kampus- & kaupunkikehittämisestä kiinnostuneille sekä kutsuvieraille.
Kampus 2030 -hanke: Etelä-Pohjanmaan korkeakouluyhdistys, SeAMK, Seinäjoen yliopistokeskus ja Seinäjoen kaupunki
Kampusranta 11 (Frami F), Sininen auditorio, Seinäjoki
Ilmoittautuminen on päättynyt. Klo 16-19 yleisöseminaariin saat osallistua myös ilman ennakkoilmoittautumista, mikäli salissa on vapaita paikkoja. --- Kampus 2030 -hanke kutsuu opiskelijat, henkilöstöt, asiantuntijat, yritykset, päättäjät ja kuntalaiset sekä maakunnan väen osallistumaan! Tilat, talot ja miljööt -seminaari keskiviikkona 28.8. klo 13.00-19.00 Seinäjoen jokirannan keskustakampuksella, Frami F Arkkitehtuurin professori Ari Hynysen juhlaseminaari Tervetuloa kaikki Arin kollegat ja yhteistyökumppanit! klo 13.00 -15.30 Ohjelma: klo 13.00 Seminaarin avaussanat tutkimusjohtaja Sulevi Riukulehto, Helsingin yliopisto Ruralia-instituutti strategiajohtaja Jari Kolehmainen, Pirkanmaan liitto klo 13.20 Kiertotaloutta, kaupunkikehittämistä ja Aallon modernismia professori Ari Hynynen, Tampereen yliopisto klo 13.50 Seinäjoen kaupungistumisen askeleita ja polkuja 2000-luvulla elinvoimajohtaja Erkki Välimäki, Seinäjoen kaupunki klo 14.10 Seinäjoen tilat, talot ja miljööt tutkija Teemu Hirvilammi, Tampereen yliopisto klo 14.30 Miten Alvar Aalto -professuuri syntyi Seinäjoelle valtiopäiväneuvos Markus Aaltonen, Alvariania ry klo 14.50 Päätössanat yliarkkitehti Jonas Malmberg, Alvar Aalto -säätiö klo 15.00 Huomioinnit, juhlamalja ja pikkusuolaista klo 15.30 Kahvitarjoilu Ajatellaan kampus yhdessä uudelleen -seminaari klo 16.00-19.00 Kampus 2030 -hankkeen kaikille avoin seminaari Ohjelma: klo 16.00 Seminaarin avaus rehtori Jaakko Hallila, Seinäjoen ammattikorkeakoulu klo 16.10 Miksi Kampus 2030 -hanke? Taustaa, historiaa ja filosofiaa hankkeen lähtökohtana, erikoissuunnittelija Matti Mäki, Etelä-Pohjanmaan korkeakouluyhdistys klo 16.25 Kampus 2030 -kehittämishankkeen Ajatellaan kampus yhdessä uudelleen -kyselyn tuloksia projektitiimi: Katja Kaataja, Seinäjoen ammattikorkeakoulu, Pia Kattelus, Seinäjoen yliopistokeskus ja Etelä-Pohjanmaan korkeakouluyhdistys ja Katja Kivioja, Seinäjoen kaupunki klo 16.35 Käyttäjälähtöinen kampuskehittäminen tutkija Jenni Poutanen, Tampereen yliopisto klo 17.00 Kaupunkisuunnittelu ja kaavoitus kampusalueella vt. asemakaavapäällikkö Veli-Matti Prinkkilä, Seinäjoen kaupunki klo 17.30 Case Kuopion Savilahti: kampuskehittäminen osana kaupunkikehittämistä hankejohtaja Antti Niskanen, Kuopion kaupunki klo 17.45 Keskikokoinen korkeakoulukaupunki yliopistotutkija Heli Kurikka, Tampereen yliopisto klo 18.10 Paneelikeskustelu: Toiveista toteutukseen - kampuskehittäminen Seinäjoella Anne-Maria Aho osaamisalajohtaja, SeAMK Jussi Aittoniemi kaupunginarkkitehti, Seinäjoen kaupunki Heli Kurikka yliopistotutkija, Tampereen yliopisto Matti Mäki erikoissuunnittelija, Epky Mikko Patana talousjohtaja, IntoSeinäjoki Jenni Poutanen tutkija, Tampereen yliopisto Kirsi Tammivaara suunnittelijaopettaja, Seinäjoen kansalaisopisto Erkki Välimäki elinvoimajohtaja, Seinäjoen kaupunki Kommenttipuheenvuoro hankejohtaja Antti Niskanen, Kuopion kaupunki klo 18.45 Yhteenveto ja päätössanat elinvoimajohtaja Erkki Välimäki, Seinäjoen kaupunki (päivitetty 20.8.) Osallistuminen edellyttää ennakkoilmoittautumista kahvitarjoilun ja rajoitetun paikkamäärän vuoksi. Mukaan mahtuu 70 ilmoittautunutta. Ilmoittaudu sitovasti tästä viimeistään ke 21.8. kuluessa. Tiedot täydentyvät. Oikeus muutoksiin pidätetään. Mikä Kampus 2030?
Näyttely tuo esiin uuden näkökulman Alvar Aallon elämään, nostaa esiin naisen, Aino Aallon, suuren miehen varjosta.
Valokuvanäyttely: Kirsten Kleie – Ainoa etsimässä
Villa Väinölässä esitellään osana Alvar Aalto -viikon ohjelmaa Kirsten Kleie:n ”Ainoa etsimässä” – valokuvanäyttely joka on ollut aiemmin esillä Nelimarkka-museon taiteilijaresidenssissä vuonna 2023. Vuosi 2024 on niinikään Aino Aallon 130-vuotisjuhlavuosi. Aino Aallon elämän ja suunnittelutyön tutkimus ja dokumentointi on jäänyt huomattavasti vähemmälle kuin ”suuren” Alvar Aallon. Ehkä juuri siksi Aino näyttäytyy jälkipolville hieman etäisenä ja mystisenä hahmona. Millainen Aino oli ihmisenä, arkkitehtina, äitinä ja toimitusjohtajana – siihen Kirsten pyrkii etsimään kuviensa kautta vastauksia. Kirsten Kleien valokuvateokset syntyvät päällekkäisistä kaksoisvalotuksista mustavalkofilmille. Ensimmäinen kuvakerros koostuu Aaltojen perhealbumin yksityisistä valokuvista Aino Aallosta ja hänen lähiympäristöstään. Toinen valotuskerros muodostuu paikoista joissa Aino työskenteli ja missä näkyy vielä jälkiä hänen työstään ja elämästään. Näissä kohteissa taiteilija valottaa filmit uudelleen kehys kehykseltä. Teokset yhdistävät menneisyyden ja nykypäivän puhutteleviksi valoherkiksi kerroksiksi. Näyttely pyrkii herättämään ajatuksia naisarkkitehdin haasteista työn ja perheen vaatimusten ristitulessa. Alvar Aalto- viikon aikana Villa Väinölässä on laajennetut aukioloajat ma-pe klo 9-17.00 ja la-su klo 10-16.00. Näyttelyn avajaisia vietetään 30.8 klo18.00 jolloin taiteilija Kirsten Kleie on paikalla kertomassa etsintäprojektinsa vaiheista. Näyttelyyn on vapaa pääsy. Lisätiedot : Marjut Mässbacka Museosihteeri 040 775 8077
Tilaisuus on maksuton, mutta tarjoilun vuoksi pyydämme ilmoittautumaan 9.9. mennessä.
Tapahtumista ja elämyksistä kaupungin kestävää vetovoimaa!
Oletko kiinnostunut tapahtumien järjestämisestä? Järjestätkö työsi tai yrityksesi puitteissa tapahtumia tai osallistutko tapahtumien järjestämiseen jollain tavalla? Tervetuloa tapahtumien järjestäjä tai keskustan yrittäjä to 12.9. klo 14–16 Taphouse 60100- ravintolaan. Vieraamme Maiju Viiki Tampereen kaupungilta alustaa aiheista: Tapahtumista ja elämyksistä kaupungin kestävää vetovoimaa! Miten kaupunkitapahtumat yhdistävät eri toimijoita? Miten tapahtuma tukee alueellista taloutta? Alustuksen jälkeen keskustelemme Seinäjoen kaupunkitapahtumista. Tilaisuus on maksuton, mutta tarjoilun vuoksi pyydämme ilmoittautumaan 9.9. mennessä. Tapahtumakohtaamon tarjoaa yhteistyössä Into Seinäjoki / Keskustan kehittäjä ja Tapahtumabisnekseen hybridiosaamista -hanke. Tapahtumabisnekseen hybridiosaamista- hankkeen tavoitteena vahvistaa Etelä-Pohjanmaan tapahtumatoimijoiden ammattitaitoa, nostaa esiin monipuolisia tapahtumia, luoda yhteistyön mahdollisuuksia sekä kehittää pito- ja vetovoimaa luomalla verkosto, jossa kukoistaa monialainen osaaminen.Pääkohderyhmä ovat Etelä-Pohjanmaalla tapahtumatoimialalla työskentelevät tai aiemmin työskennelleet henkilöt sekä henkilöt, jotka olisivat kiinnostuneita työskentelemään tapahtumatuotannon parissa.Hanke on Euroopan unionin osarahoittama.
[{"name":"LUONTOPÄIVÄ MAINOS 2024 C.pdf","url":"https://dsre702v2imo2.cloudfront.net/event-images/a3vudv8m0ae4xad_LUONTOPÄIVÄ MAINOS 2024 C.pdf"}]
Tervetuloa juhlimaan Suomen Luonnon päivää Käpälikön luontopäivään! Luvassa perheille sopivia luontoaktiviteetteja ja mukavaa yhdessäoloa.
Käpälikön luontopäivä 31.8 – Tule juhlimaan Suomen luonnon päivää!
Kyrkösvuorentie 26, Seinäjoki. Käpälikön luontotalo, joka on Lakeuden Elämysliikunta ry ylläpitämä kokoontumispaikka ja infopiste alueen luontoreiteille, toimii tapahtuman keskipisteenä. Täällä voit tutustua luontoon, saada tietoa alueen reiteistä ja osallistua monipuolisiin aktiviteetteihin.
Tervetuloa juhlistamaan Suomen luonnon päivää Käpälikön luontopäivässä! 📅 La 31.8.2024 🕛 klo 12-15 📍 Käpälikön luontotalo, Kyrkösjärven uimaranta Osoite: Kyrkösvuorentie 26, Seinäjoki Tämä valtakunnallinen juhlapäivä on täydellinen tilaisuus nauttia luonnon kauneudesta ja viettää aikaa yhdessä ulkoillen. Käpälikön luontotalo, joka on Lakeuden Elämysliikunta ry ylläpitämä kokoontumispaikka ja infopiste alueen luontoreiteille, toimii tapahtuman keskipisteenä. Täällä voit tutustua luontoon, saada tietoa alueen reiteistä ja osallistua monipuolisiin aktiviteetteihin koko perheen voimin: 🐦 Lintuaiheisia tehtäviä 🎲 Luontobingoa ja kävynheittoa 🎣 Ohjattua ongintaa 🦞 Rapuja ja Kyrkösjärven kaloja akvaariossa 🐿️ Oravapolun eläinten etsintää, Metsämörri johdattaa meidät Oravapolulla Käytä tämä päivä nauttimalla luonnosta, liikkumalla ulkona ja ihailemalla Suomen luonnon monimuotoisuutta! Tapahtuman järjestävät: Lakeuden Elämysliikunta ry, Lakeuden Latu ja Polku ry, Seinäjoen seurakunnan varhaiskasvatus, Seinäjoen Sydänyhdistys ry, Pohjanmaan Vapaa-ajankalastajat ja Etelä-Pohjanmaan Kalatalouskeskus ry. Nyt on aika lähteä ulos ja juhlia Suomen luontoa – tule mukaan!. Tule nauttimaan luonnosta ja viettämään ikimuistoinen Suomen luonnonpäivä Seinäjoen Kyrkösjärven uimarannan upella lähivirkistysaluella!
Luontopolku Kurikassa, Jurvassa ja Jalasjärvellä
Miksi metsään? 10+1 syytä nauttia luonnosta! Avajaiset: Torstaina 29.8. klo 18.00–19.30 Tarjolla: Mehua ja pullaa (Ota oma kestomuki mukaan!) Kurikan Luontoyhdistys kutsuu kaikenikäiset juhlistamaan Suomen luonnon päivää lähiluontotapahtumassa! Tule kiertämään 1,5 km pituinen luontopolku, joka on kierrettävissä kolmessa eri paikassa: Kurikka: Ketunlenkki (Jyräntie 81 parkkpaikalta n. 50 m, vesitornin suunnalla) Jalasjärvi: Kiuaskallio (Kulmantie 9, Kiuaskallion liikuntahallin takana) Jurva: Säläisjärvi (Venerannantie 3, Säläishallin takaa, Flikunluoman vartta) Polku on avoinna torstaista 29.8. alkaen keskiviikkoon 11.9.2024 saakka, joten sinulla on runsaasti aikaa nauttia luonnosta sinulle sopivana hetkenä. Tämä on loistava tilaisuus tutustua lähiluontoon yksikseen tai ystävien kanssa. Arpapalkintoja osallistujien kesken! Tervetuloa nauttimaan luonnosta! Tätä lähiluontotapahtumaa tukee August Ludvig Hartwallin säätiö.
Alavutelaisen kuvataiteilija Jamie Rannan teokset ovat kunnianosoitus luonnolle ja niistä välittyvät myös rakkaus eteläpohjalaiseen maisemaan ja elämäntapaan. Teoksissaan Ranta pohtii usein aikaa ja ajattomuutta, muutosta, ihmisen ja luonnon välistä vuoropuhelua. Luonnossa kaikki on jatkuvassa muutoksessa, yksikään hetki ei ole samanlainen toista kertaa. AVOINNA TI-SU KLO 12-18
LA 31.8. AMERICAN BRUNCH - Niin täyttävä, että jopa vyösi tarvitsee lomaa! Onko vatsasi valmis ottamaan vastaan annoksen Amerikan unelmaa? Nyt on nimittäin aika kääriä hihat, venyttää vatsalaukkua ja valmistautua siihen brunssiin, joka tuo jenkkileffan lautasellesi! Jätä kalorikammo kotiin ja anna haarukan hoitaa show ja varo vaan, tämä brunssi saattaa jättää hymyn huulille koko päiväksi! Nähdään lauantaina! _____________________________ LA 31.8.2024 AMERICAN BRUNCH (22€/28€) Tarjolla mm. - Pannupizzaa - Burgereita - BBQ-possua - Mac&Cheese - Pekonia - Juustokastiketta - Grilliperunoita - Ranskalaisia - Nakkeja ja lihapullia - Munakokkelia - Suolaisia piirakoita - Nachoja & salsaa ja dippejä - Juustopöytä - Cesar-salaattia - Coleslaw - Brownies - Suklaasuihkulähde - Ja paljon muuta! _____________________________ JUOMATARJOUKSET BRUNSSIN YHTEYDESSÄ: Sielukas talon valkoviini… Holy Smoke WHITE - Chardonnay 19,00€ (norm. 39,50€) 75cl, Mendosa, Argentina 13% Lasillinen kuohuvaa… Holy Smoke Prosecco 3,00€ (norm. 9,00€) 12cl, Italia, 11%, vegan friendly Brunssin juomatarjoukset voimassa 1.6.2025 asti. _____________________________ TULEVAT BRUNSSIT: 7.9. Herkkubrunssi 14.9. BBQ Brunch 21.9. Välimerellinen brunssi ___________________________________ Ja muista! Holy Smoke ja pöytävaraus ovat kuin pippuri ja suola - ne täydentävät toisiaan täydellisesti! PÖYTÄVARAUKSET: Laita meille meiliä osoitteeseen myynti@holysmoke.fi tai pirauta meille +358 44 2354113, niin järjestetään teille varaus kuntoon! Voit varata pöydän myös lomakkeella: <a href="https://l.facebook.com/l.php?u=https%3A%2F%2Fbit.ly%2Fholysmokeyhteydenotto%3Ffbclid%3DIwZXh0bgNhZW0CMTAAAR1j_-xO4N07G2FfBM_MyP1rqsLtFU_2OY3KBrNi-QHzoT_VqvJyFS_rcIo_aem_f57yMfmv2EgBFuqpOqYMyA&h=AT10ZlseNZXUELIpH7tKgvTnhOIh30itl1kIfpzVw8k-XY-taLonWvdbJEtM52Z8yErqlKVBlm_VA1IB5J_7mOCkvRA4Y3kdTOQrJL2YzdubsnyfuAav7WrWq9MW-BaA8UUsl255pXx3CReTlQjK&__tn__=-UK-R&c[0]=AT3nL1BYPtWQqEadDFeso2VsGrQ_1XZ0R8hglU6G3EN-xlBU4G2aCvfQwszstx1eHU_pJMJ55LkXK0fOQa1uTqEe3kLqvRT_Rn4kEK0v-mOR7HHvO0JRaGNWNjmw616kWhcYMAyyXet-Omrpt8t-pkUdMr2XObpQ8lJMC1ByG8kZjiQRpM61clK3NlOnU0A4hPRCOXs0Bo31yn1u9AarYNq8xeBxEy7zS_Nl">bit.ly/holysmokeyhteydenotto Facebook kaverit & instagram seuraajat: 22€/hlö, norm. 28€/hlö. HUOM! Tarjoushinta vain Facebook ja Instagram -seuraajille, joten muista mainita asiasta kassalla tilatessasi. Pienet lapset 1,5€/ per ikävuosi. Brunssi tarjolla klo 11:30-14:00. Lauantaisin menun annokset ovat tilattavissa klo 12:00 jälkeen. Eikä tässä vielä kaikki. Normaalihintaisesta brunssista saat leiman LOUNASPASSIIN. Keräämällä 10 leimaa, saat 20€ arvoisen etusetelin Holy Smokeen! Passin saat veloituksetta kassalta. Lue lisää: https://www.holysmoke.fi/brunssi Holy Smoken löydät: https://www.facebook.com/HolySmokeBGC https://www.instagram.com/holysmoke.seinajoki #holysmokeseinäjoki #americanbrunch #HyväRuoka #Grilliherkut #HolySmokeBrunssi #LauantaiHerkuttelu #HyväRuoka #HolySmokenBrunch #Tuppuarpoo #NauruRaikaa #visitseinäjoki #visitlakeus #seinäjoenkeskustassatapahtuu #tuepaikallista #Brunssi
Vapaaehtoinen tuki Crocodiles Juinioreille
WhatsApp Image 2024-08-23 at 19.35.53.jpeg
31.8 klo: 14:00 U17 Suomenmestaruus FINAALI Crocodiles vs Helsinki East City Giants ECG
Jenkkifutis U17 SM FINAALI Crocodiles vs ECG
Huikea ja Croco junnuille tappioton U17 suomenmestaruus runkosarja huipentuu Crocodiles Junioreiden kotifinaaliin, Jouppilanvuoren tekonurmella WIROKIT Stadionilla. Yleisöä tarvitaan kentän kahdenneksitoista pelaajaksi kannustamaan Crocodiles Juniorit Suomenmestareiksi. Jefu on parasta paikanpäällä!
Pääjuhlan musiikkivieraana Samuli Edelmann. Kuva: MTV/Atte Mäläskä.
Hiippakunnan lähetysjuhla 31.8.2024 Seinäjoella Lakeuden Risti pihapiireineen kutsuu kesäiseen kansanjuhlaan elokuun viimeisenä lauantaina. Mukana on kansainvälisiä vieraita ja tarjolla makuja maailmalta sekä monenlaista aktiviteettia perheen pienimmistä vanhempaan väkeen asti. Juhlaan osallistuminen on maksutonta, ennakkoilmoittautumista ei ole. Ohjelma 10 Tarjolla jotain hyvää Aamupalaa Lakeuden Ristissä, ks. ohje sivun lopussa 10.30 Avajaiset Tervetuloa: piispa Matti Salomäki Ajankohtaisia terveisiä lähetyksen kentältä Musiikkia, vuorovaikutusta, kohtaamisia 11.30 Kaikkea hyvää pihapiirissä Lähetysjärjestöjen materiaali- ja myyntinäyttely Suomen Lähetysseura SLS Evankelinen Lähetysyhdistys ELY Suomen Pipliaseura Kirkon Ulkomaanapu KUA Medialähetys Sanansaattajat SANSA Lähetysyhdistys Kylväjä Suomen Evankelisluterilainen Kansanlähetys SEKL Sanan paikka Lähetystyöntekijöitä livenä Ajankohtaisvideoita nonstop (Sansa) 12-13.30 Nuori – rauhantekijä Kuulostaako rauhantyö kaukaiselta? Se lähtee kuitenkin itsestämme ja koskettaa koko ihmistä. Siksi rauhantyö on monenlaista, siinä voi olla vaikuttaja, sovittelija tai rinnalla kulkija. Tule kuulemaan rauhan ja sovinnon työstä ja pohtimaan, mikä olisi sinun paikkasi siinä! Mukana rauhantyön asiantuntijana Kristiina Rintakoski (SLS) sekä kasvatuksen asiantuntija Mirca Mäensivu-Puukko. Suora lähetys: Ruotsalat Toivon Tiellä, Seinäjoelta maailmalle (ELY) Tule mukaan Facebook-livelähetykseen jakamaan ajatuksiasi lähetystyöstä, esittämään kysymyksiä sekä jakamaan iloa ja armoa yhteydestä. Terveisiä saa lähettää vaikka koko maailmaan – tätä katsotaan Aasiassa asti. Lasten oma puuhapaja Kaiken ikäisille lapsille, 0–4-vuotiaat oman aikuisen kanssa Monenlaista tekemistä oman aikuisen valvonnassa Menoks’ maailmalle -perhemuskarituokio Lauluja ja rytmejä maailmalta klo 12.00 ja 13.00, vetäjinä Anna Karjalainen ja Sari Toikkanen Makuja maailmalta Lounasta tarjolla, ks. ohje tekstin lopussa 14.00 Pääjuhla – Jotain hyvää Presidentti (piispa) Alehumayu Kebede Etiopian Mekane Yesus -kirkon Jimma-Bethel-synodista Toiminnanjohtaja Tomi Järvinen, KUA Musiikkivieraana Samuli Edelmann säestäjänään pianisti Matti Paatelma 15.30 Tarjolla kahvia ja jotain hyvää Tarjoilua Lakeuden Ristissä. Ks. ohje tekstin lopussa 16.00 Päätösmessu Saarna: piispa Matti Salomäki. Liturgi: Olavi Hepomäki. Muusikot: trio Sanna Ågren, Anu Mäki-Latvala ja Ossi Mäki-Reini sekä Hanna Penttinen. Avustajina Seinäjoen seurakunnan lähetystyön väkeä 17.30 Hyvää kotimatkaa! Musiikki Juhlan musiikista vastaa trio Sanna Ågren, Anu Mäki-Latvala ja Ossi Mäki-Reini Kahvit Kahvitarjoilu klo 10 ja 15.30 pitävät kahvin ja teen lisäksi juhlan luonteeseen mukaisesti jotain hyvää, sopivan suolaista ja ruokaisaa. Tarjoilun hinnan 5,25 € voi maksaa maksukortilla, käteistä emme valitettavasti voi ottaa vastaan. Seurakunnat ovat voineet varata ennalta haluamansa määrän tarjoilulippuja, jotka voi noutaa juhlapaikan palvelu- ja maksupisteeltä. Ruokailu Lounasta on tarjolla klo 11.30–14.00 piha-alueella yrittäjien lounasvaunuissa. Maksu hoituu paikan päällä kortilla tai MobilePaylla, myös käteinen käy. Saatavilla on erilaisia lounasannoksia, hampurilaisia, wrappeja ja snackseja, joitain niistä eksoottisin vivahtein. Annosten hinnat ovat 5–20 €. Lisätietoa: Cafe Kesar ja Rolls on Wheels Esimerkkejä lähistöllä olevista lounaspaikoista: Juku, aasialainen lounasbuffet, Koulukatu 22 Holy Smoke, amerikkalainen brunssi, Koulukatu 20 Alvarinkulma, pizza-, kebab- vöner- ja falafel-annoksia, Koulukatu 36 Ilmoittautuminen Juhlaan osallistuminen on maksutonta, ennakkoilmoittautumista ei ole. Pysäköinti Lakeuden Ristin sivustalla on pysäköintialue, jolle ajetaan Ala-Kuljun kadun kautta. Lisätilaa on tarvittaessa pienellä pysäköintialueella Kirkkokadun ja Koulukadun kulmassa.